Viru-Nigula Koduloomuuseum

pisi|Otto Wilhelm Masingu mälestustahvel Viru-Nigula muuseumi, endise pastoraadi seinal, suvi 2011
Viru-Nigula Koduloomuuseum on Viru-Nigula endises pastoraadis (Viru-Nigula pastoraat) paiknev muuseum, kus on väljapanekud piirkonna ajaloost ja kultuuritegelastest, teiste seas kunagisest Viru-Nigula pastorist Otto Wilhelm Masingust.

Muuseumi püsiekspositsioonis on kajastatud Otto Wilhelm Masingut, sõbrakaubandust Soome lahel, Viru-Nigula kolhoosi ja nõukogudeaegset elu ("Viru-Nigula kolhoos 1949–1993", "Kolhoosniku elutuba 1960–70"), traditsioonilisi tööriistu ja palju muud."Muuseumirott 2007 > kandideeriv näitus" (vaadatud 19. septembril 2011) Lisaks toimuvad ajutised näitused, näiteks kohalike kunstnike loomingust.

Viru-Nigula Koduloomuuseum asutati 1986. aastal. Muuseumi juhataja on Viru-Nigula Hariduse Seltsi juhatuse liige Eha Piirsalu.

19. novembril 1988 avati pastoraadihoonel Otto Wilhelm Masingu 225. sünniaastapäeva tähistamise raames Viru-Nigula Muinsuskaitse Seltsi algatusel mälestustahvel kirjaga: "Siin elas 1795–1815 eesti vanema kirjandusloo kõige silmapaistvam esindaja, esimesi eesti rahvusest kirja- ja keelemehi. Viru-Nigula pastor Otto Wilhelm Masing 1763–1832". Katte eemaldasid kirjanik Jaan Kross ja Viru-Nigula kolhoosi esimees Kalev Laanemets, tahvli õnnistas sisse kohaliku luteri koguduse õpetaja Jaan Jaani. Sel puhul ilmus ka Viru-Nigula Muinsuskaitse Seltsi esimehe, koduloolase Helmut Elstroki buklett "O. W. Masing – 225 aastat sünnist".
"Viru-Nigula Otto Wilhelm Masing" Eesti monumentide e-kataloog (vaadatud 19. septembril 2011)Meeli Parijõgi "O. W. Masing – 225 aastat sünnist" Viru Sõna, 26.11.1988/Eesti monumentide e-kataloog (vaadatud 19. septembril 2011)

Algselt asus pastoraadi kohal mõisahoone, millest annab tunnistust 14.–15. sajandist pärit mantelkorsten. Masingu õpetajaks tuleku ajaks ehitasid vanale kohale uue pastoraadihoone nelja ümbruskonna mõisa ehitusmehed, millest tuleneb ka hoone korrapäratu planeering.Rita Puidet "Vanast pastoraadist õhkub möödaniku hõngu" Eesti Kirik, 02.02.2011 (vaadatud 19. septembril 2011) Nõukogude ajal oli hoone kasutusel kooli internaadi ja haiglana. Tänapäeval kuulub maja EELK Viru-Nigula kogudusele. 2010–2011 renoveeriti muuseum Viru-Nigula Hariduse Seltsi tellimisel ja LEADER-programmi toel.Eva Klaas "Muuseumi uksed-aknad vuntsiti üle" Virumaa Teataja, 07.08.2011 (vaadatud 19. septembril 2011)

2006. aastal sõlmis Viru-Nigula kogudus valla ja sihtasutusega Virumaa Muuseumid viieaastase koostöölepingu, et lülitada pastoraat kui vaatamisväärsus Virumaa turismiobjektide hulka ning elavdada muuseumis aastaringset kultuurielu. Seni oli muuseum avatud vaid suviti."Viru-Nigula vanast pastoraadist saab turismiobjekt" Eesti Kirik, 10.11.2006 (vaadatud 19. septembril 2011)

Viited

Kategooria:Lääne-Viru maakonna muuseumid
Kategooria:Viru-Nigula vald